สศอ.เผยดัชนีผลผลิตอุตสาหกรรม มี.ค.หดตัว 1.8%
สศอ.เผยดัชนีผลผลิตอุตสาหกรรม มี.ค.หดตัว 1.8% ตามอุตฯส่งออกไม่ฟื้น
30 เม.ย. 2558

สำนักข่าวอินโฟเควสท์รายงานว่า นายสมศักดิ์ จันทรรวงทอง รองผู้อำนวยการ สำนักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (MPI) ในภาพรวมเดือน มี.ค.58 อยู่ที่ 175.29 หดตัวลดลง 1.8% จาก 178.52 ในเดือน มี.ค.57 เนื่องจากการส่งออกสินค้าอุตสาหกรรม ได้แก่ ฮาร์ดดิสก์ไดรฟ์ โทรทัศน์ และเครื่องใช้ไฟฟ้า ชะลอตัวลงตามเศรษฐกิจโลกที่ฟื้นตัวช้ากว่าที่คาด ประกอบกับผู้ผลิตฮาร์ดดิสก์ไดรฟ์หยุดซ่อมเครื่องจักร แต่การผลิตภาคอุตสาหกรรมในช่วงไตรมาสที่ 1/2558 ยังคงขยายตัวเพิ่มขึ้น 0.1%
ขณะที่อัตราการใช้กำลังการผลิตเดือน มี.ค.58 อยู่ที่ 63.59 ลดลงจาก 64.47 ในเดือน มี.ค.57